2 POSĖDIS

**SPRENDIMAS**

**DĖL KAUNO RAJONO SAVIVALDYBĖS TARYBOS 2021 M. LAPKRIČIO 25 D. SPRENDIMO NR. TS-422 „DĖL KAUNO RAJONO SAVIVALDYBĖS ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

2022 m. vasario 24 d. Nr. TS-78

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba n u s p r e n d ž i a:

Pakeisti Kauno rajono savivaldybės želdynų ir želdinių apsaugos, priežiūros ir tvarkymo komisijos nuostatus, patvirtintus Kauno rajono savivaldybės tarybos 2021 m. lapkričio 25 d. sprendimu Nr. TS-422 „Dėl Kauno rajono savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“:

1. Pakeisti 5.4 papunktį ir jį išdėstyti taip: „5.4. Sprendžia klausimus, susijusius su želdinių apsauga, priežiūra, kirtimu, pertvarkymu ir teikia  siūlymus bei rekomendacijas Savivaldybės vykdomajai institucijai“.
2. Pakeisti 15 punktą ir jį išdėstyti taip: „15. Komisijos sekretorius sudaro ir su Komisijos pirmininku suderina posėdžio darbotvarkę ir ne vėliau kaip prieš 2 darbo dienas iki numatomo posėdžio su ja supažindina Komisijos narius.“
3. Papildyti 151 punktu: „151. Komisijos posėdžiai yra vieši. Komisijos posėdžių data, laikas, vieta ir darbotvarkė ne vėliau kaip prieš 2 darbo dienas iki numatomo posėdžio viešai skelbiami Savivaldybės interneto svetainėje, skiltyje „Gyventojams → Želdinių tvarkymas → Kauno rajono savivaldybės želdynų ir želdinių apsaugos, priežiūros ir tvarkymo komisija“.
4. Papildyti 251 punktu: „251. Asmenų dalyvavimas Komisijos posėdžiuose: 251.1. Asmenys, norintys dalyvauti Komisijos posėdyje, turi iš anksto, ne vėliau kaip likus 1 dienai iki Komisijos posėdžio, raštu ar el. paštu Komisijos pirmininkui pranešti apie dalyvavimą posėdyje, nurodydami, kurį darbotvarkės klausimą svarstant norima dalyvauti, pateikti savo kontaktinius duomenis;

251.2. Komisijos posėdžiuose dalyvaujantys asmenys gali teikti pasiūlymus, rekomendacijas, išsakyti pagrįstą nuomonę.“

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės mero pavaduotojas,

pavaduojantis Savivaldybės merą Antanas Nesteckis